Klokken 05.00 torsdag morgen checkede Kasper Bruun og hans team ind i Aalborg Lufthavn med kurs mod Milano og EM-kamp mod Michele Di Rosso. Klokken 12 er der pressemøde i Milano. Herefter står den på træning. Kasper Bruun er helt klar til kamp. - Det er jo det her, jeg har drømt om siden jeg første gang skrev under på en professionel kontrakt. Jeg sad og tænkte over det i bilen på vej herud. Det er virkelig stort, sagde den nordjyske bokser til tv2nord.dk inden afrejsen. TV2/Nords Mette Kristensen er med i Milano og følger Kasper Bruun tæt

Opsummering:
Torsdag morgen rejste den nordjyske bokser Kasper Bruun fra Aalborg Lufthavn til Milano, hvor det store, professionelle EM-opgør mod Michele Di Rosso venter.